Arnaud Bonatti
arnaud.bonatti@gmail.com 2014-2019
Miquel-Àngel Burgos i Fradeja
miquel.angel.burgos@gmail.com 2020

# Trencaclosques de 16 fitxes

El Trencaclosques de 16 fitxes és una variant del trencaclosques del Taquin. Podeu començar-ne un en qualsevol moment des de la Pantalla inicial.

# Instruccions

L'objectiu és moure totes les fitxes al seu lloc.

Totes les fitxes d'una fila o una columna es mouen en una direcció. La fitxa que surt del tauler entra per la part oposada de la fila o columna.

# Fi de la partida

Al final de la partida, el Taquin us avisa i mostra la imatge completa.

Podeu fer clic al botó Partida nova de la barra de capçalera per anar a la Pantalla inicial. També podeu reiniciar la partida fent clic al botó del comptador de moviments i escollint Reinicia.

# Com jugar amb el ratolí

Per a fer un moviment:

Feu clic en una de les fletxes del voltant del tauler. La fila o columna a l'extrem de la qual hi ha la fletxa es mou en la direcció indicada i la fitxa més propera a la fletxa es col·loca a la banda oposada.

Sempre podeu desfer un moviment: feu clic al botó del comptador de moviments de la barra de capçalera i seleccioneu Desfés al menú desplegable.

Tant si heu acabat la partida actual com si no:

Per a començar una partida nova –potser amb altes opcions–, feu clic al botó Partida nova de la barra de capçalera per anar a la Pantalla d'inici.

També és possible que vulgueu reiniciar la partida: cliqueu al botó del comptador de moviments de la barra de capçalera i seleccioneu Reinicia al menú desplegable.

També podeu utilitzar el teclat.

# Com jugar amb el teclat

Per a fer un moviment:

Utilitzeu les fletxes Esquerra i Dreta per a canviar la columna seleccionada, i les fletxes Amunt i Avall per a canviar la fila seleccionada. La fila i la columna seleccionades es mostren ressaltades al voltant del tauler.

Utilitzeu Maj Esquerra i Maj Dreta per a desplaçar la fila seleccionada, o Maj Amunt i Maj Avall per a desplaçar la columna seleccionada.

Sempre podeu desfer un moviment: utilitzeu Ctrl Z.

Tant si heu acabat la partida actual com si no:

Per a començar una nova partida –potser amb altres opcions–, utilitzeu Ctrl N per a anar a la Pantalla inicial.

També és possible que vulgueu reiniciar la partida: utilitzeu Maj Ctrl N.

També podeu utilitzar el ratolí.